பிரம்ம சூத்திர விளக்க உரை (நூல்)
{{unreferenced}}
 {{Infobox Book
 | name          = பிரம்ம சூத்திர விளக்க உரை (நூல்) 
 | title_orig    = [[பிரம்ம சூத்திரம்]]
 | translator    = பி. எஸ். ஆச்சாரியா
 | image         =
 | image_caption = பிரம்ம சூத்திர விளக்க உரை நூலின் அட்டைப் படம்
 | author        = [[பாதராயணர்]] 
 | illustrator   = 
 | cover_artist  = 
 | country       = [[இந்தியா]]
 | language      = [[தமிழ் மொழி]]
 | series        = 
 | subject       = [[வேதாந்தம்]]
 | genre         = 
 | publisher     =  [[நர்மதா பதிப்பகம்]], தியாகராய நகர், சென்னை 600017
 | pub_date      =  சனவரி, 2012
 | english_pub_date =
 | media_type    = 
 | pages         = 400
 | isbn          = 81-8201-119-1
 | price         = ரூபாய் 175
 | preceded_by   =
 | followed_by   =
 }}
 
 '''பிரம்ம சூத்திர விளக்க உரை (நூல்)''' [[பாதராயணர்]] வட மொழியான [[சமசுகிருதம்|சமசுகிருதத்தில்]] 555 சுலோகங்களுடன் எழுதியதை, [[ஆதி சங்கரர்]], [[இராமானுஜர்]], [[மத்வர்]] மற்றும் பலர் இந்நூலுக்கு சமசுகிருத மொழியில் விளக்க உரை எழுதியுள்ளனர். இவற்றுள் ஆதிசங்கரரின் விளக்க உரைகளே இந்நூலில் அதிகம் கையாளப்பட்டுள்ளது. [[ஆத்ம ஞானம்|ஆன்ம அறிவை]] மேம்படுத்திக் கொள்ள விரும்புவர்கள் இந்நூலை படிப்பது அவசியம்.
 
 தமிழில் இந்நூலை பி. எஸ். ஆச்சார்யா மொழிபெயர்த்து, [[நர்மதா பதிப்பகம்]] வெளியிட்டுள்ளது.
 
 ==மூல நூலாசிரியரின் காலம்==
 [[பிரம்ம சூத்திரம்|பிரம்ம சூத்திரத்தின்]] மூல நூலின் ஆசிரியரான [[பாதராயணர்|பாதராயணரின்]] வாழ்ந்த காலம் கி. மு., இரண்டாம் நூற்றாண்டு என கணக்கிடப்பட்டுள்ளது. [[பகவத் கீதை|பகவத் கீதையில்]] பிரம்ம சூத்திரம் நூலில் கூறப்பட்ட கருத்துக்கள் வருவதால் இது கீதைக்கு முற்பட்டதெனத் தெளிவாகிறது.
 
 ==நூலின் அமைப்பு==
 [[பிரம்ம சூத்திரம்|பிரம்ம சூத்திரம் நூல்]] நான்கு அத்தியாங்களுடன், ஒவ்வொரு அத்தியாயமும் நான்கு பாதங்களுடன்; மொத்தம் 187 அதிகரணங்கள் (தலைப்புகள்) மற்றும் 550 சூத்திரங்களைக்  கொண்டுள்ளது. உதாரணமாக 1.1.1 என்றால் முதல் அத்தியாயம், முதல் பாதம், முதல் சூத்திரம் ஆகும். ஆனால் இந்நூலில் 550 சூத்திரங்களுக்கு மட்டுமே விளக்க உரைகள் அமைந்துள்ளது.
 
 #. சமன்வய அத்தியாயம் =  [[பிரம்மம்]] குறித்தான கருத்துக்களை சமன் படுத்துதல் 
 #. அவிரோத அத்தியாயம் =  பிரம்மம் குறித்தான எதிர்வாதிகளின் கருத்துக்களை நீக்குதல்.
 #. சாதனா அத்தியாயம் = பிரம்மத்தை அறிவதற்கான முறைகள்.
 #. பவா அத்தியாயம் =    இதனை அறிவதால் உண்டாகும் [[சீவ முக்தி]] மற்றும் [[விதேக முக்தி]] எனும் பலன்கள்
 
 ==நூலின் சிறப்பு==
 * சூத்திரம் என்றாலே சுருங்கக் கூறுவது. மிகப்பெரிய உண்மைகளை மிகச் சில வார்த்தைகளில் சொல்வது.
 
 * எது [[உபநிடதம்|உபநிடதங்களில்]] உள்ளதோ, எதுவெல்லாம் [[பகவத் கீதை|பகவத் கீதையில்]] பேசப்பட்டதோ, அதுவெல்லாம் பிரம்ம சூத்திர விளக்க உரை நூலில் அடக்கம்.
 
 * [[வேதாந்தம்|வேதாந்த தத்துவ]] சாத்திரங்களில் முதன்மையான மூன்று அடிப்படை நூல்களான [[இந்து சமயத்தின் மூன்று அடிப்படை நூல்கள்|பிரஸ்தானத் திரயம்]] என்று அழைக்கப்படும் தர்சனங்களில் [[உபநிடதம்]], [[பிரம்ம சூத்திரம்]] மற்றும் [[பகவத் கீதை]] முதன்மையானதாகும். வேதாந்த தத்துவத்தின் அறுதிப் பிரமாணமாக (கருவி) அமைந்த மூன்று நூல்கள் என்பது இதன் பொருள். இதில் பிரம்ம சூத்திரம் [[நியாயம் (இந்து தத்துவம்)|தர்க்கத்தை]] முக்கியமாக கொண்ட சாத்திரமாகும். பிரஸ்தானம் எனில் பிரம்மத்தை அறியும்/அடையும் வழி. உபநிடதங்கள் [[சுருதி]]பிரஸ்தான சாத்திரம், பகவத் கீதை [[ஸ்மிருதி]] பிரஸ்தான சாத்திரம், பிரம்ம சூத்திரமோ [[நியாயம் (இந்து தத்துவம்)|நியாயப் பிரஸ்தானம்]] சாத்திர வகையில் அமைந்த நூல்.
 
 ==பிரம்ம சூத்திரம் நூலின் வேறு சிறப்பு பெயர்கள்==
 பிரம்ம சூத்திரம் எனும் நூலுக்கு வேறு பல சிறப்பு பெயர்களும் உள்ளது. 
 # ''பிரம்ம வித்தியா'' (பிரம்மத்தை குறித்த அறிவு).
 # ''வேதாந்த சூத்திரம்'' (வேதம் கூறும் முடிவான முடிவு).
 # ''வேதாந்த தரிசனம்'' (பார்த்தவற்றின் உட்பொருளை அறிதல்). 
 # ''உத்தர மீமாம்சா சூத்திரம்'' (ஆழமாக சிந்தித்தல், ஆராய்தல், விவாதித்தல்). 
 # ''பிட்சு சூத்திரம்''  
 # ''சாரீரக சூத்திரம்''
 
 ==நூலின் உள்ளடக்கம்==
 பிரம்ம சூத்திரம் விளக்க உரை நூலானது [[பிரம்மம்]], [[பிரபஞ்சம்]], [[ஜீவாத்மா]], மற்ற சீவராசிகள், மறுபிறவி, மற்றும் [[முக்தி]] பற்றி பிரதட்சம் (நேரில் பார்த்து அறிதல்), [[தர்க்கம்]], யுக்தி மற்றும் அனுமானம் போன்ற வழிகளில் விஞ்ஞான ரீதியாக விரிவாக ஆராய்கிறது.
 
 இந்நூலின் தமிழ் தொகுப்பாசிரியர், பிரம்ம சூத்திர விளக்க உரைக்கு [[ஆதி சங்கரர்|சங்கரரின்]] விளக்க உரையையே அதிகமாக கையாண்டுள்ளார். எனவே இந்நூலுக்கு ஆதிசங்கரர் அளித்துள்ள சில விளக்கங்களை காண்போம்.
 
 * கடவுள், இறைவன், சிவன், நாராயணன், முருகன், சக்தி என்று பெயர்கள் பலவாயினும் அவை யாவும் [[பிரம்மம்|பிரம்மத்தையே]] காட்டுகிறது.
 
 * எது என்றும் உள்ளதோ, ஒளிமயமானதோ, இரண்டற்றதோ, ஞான உருவோ, எல்லையற்ற ஆனந்தமயமானதோ, முழுமையானதோ அதுவே [[பிரம்மம்]]. பிரம்மம் சத் சித் அனந்தமயமானது (சச்சிதானந்தம்).
 
 * உலக உயிர்கள் அனைத்துமே பிரம்மத்துடன் தொடர்புடையவை. அந்தத் தொடர்பை அறிய பிரம்மத்தை அறிய வேண்டும். பிரம்மத்தை அறிய [[பிரம்ம ஞானி|பிரம்ம ஞானம்]], பிரம்ம சிந்தனை, [[நிதித்யாசனம்|பிரம்ம தியானம்]] இன்றியமையாதது.
 
 * [[பிரம்மம்]] ஒன்றே உண்மை. அதில் ‘நான்’ என்ற [[ஜீவாத்மா|ஜீவாத்மாவும்]] கலந்து வேறுபாடு இல்லாத ஒன்றே.
 
 * பெயர், உருவம், இவைகளால் வெவ்வேறு பொருள்களாய் காணும் இவ்வுலகம், தோற்றத்திற்கு மட்டும் உரியது; ஆனால் உண்மையில் இவைகள் எல்லாம் மித்யா(நிலையற்ற தன்மையுடையது). காலம் (Time), வெளி (ஆகாயம்)(Space), இவைகளால் ஏற்படுத்தப்பட்ட காட்சிப் பிழைகளை, [[ஆத்ம ஞானம்|ஆத்ம அறிவால்]]  அறிந்தால் இவைகள் மறைந்து விடும்.  [[அக்ஞானம்|அறியாமையால்]] பிரம்மத்தின் மீது [[அத்யாரோபம்|பொய்யாக ஏற்றுவிக்கப்பட்ட]] [[மாயை|மாயையே]] இப்பிரபஞ்சமும் சீவராசிகளும். இதனை [[ஆத்ம ஞானம்|ஆத்ம ஞானத்தின்]] மூலம் [[அபவாதம்|நீக்கி விட்டால்]], [[ஜீவாத்மா|ஜீவாத்மாவும்]] [[பிரம்மம்|பரமாத்மாவும்]] [[அத்வைதம்|இரண்டற்றது, ஒன்றே]] என்ற சீவ-பிரம்ம ஐக்கிய ஞானம் உண்டாகும்.
 
 * பிரம்மம், உலகைப் படைத்து காக்கும் ஈசுவரன் அல்ல. கடவுளுக்கு நாம் குணங்களைச் சொல்கிறோம். ஆனால் பிரம்மம் குணங்களை கடந்தது; செயல் அற்றது; உருவம் அற்றது.
 
 * உருவம், குணங்களற்ற [[அத்வைதம்|ஒருமையான, இரண்டற்ற]] பிரம்மத்தையே நாம் அறியவேண்டியது.
 
 * வடிவங்களுடனும், குணங்களுடனும் காட்சி தரும் கடவுள்கள் (சகுணப் பிரம்மம்) இரண்டாம் பட்சமே. அவைகளை நாம் வழிபாட்டிற்கும், [[பிரம்மம்|நிர்குண பிரம்மத்தை]] அடையதற்கும் வழிகாட்டியாக கொள்ள வேண்டும்.
 
 * பிரம்ம சூத்திரம் வலியுறுத்தும் கீழ் கண்ட மகா வாக்கியங்களை சங்கரர் இந்நூலில் சுட்டிக் காட்டுகிறார்.
 # ‘ஏகமேவ அத்விதீயம்’ (ஒன்றேயாக, இரண்டில்லாமல் இருப்பது)
 # [[தத்துவமசி என்ற மகாவாக்கியம்|தத்துவமசி]] - நீ அதுவாக இருக்கிறாய்.
 # [[அஹம் பிரம்மாஸ்மி என்ற மகாவாக்கியம்|அஹம் பிரம்மாஸ்மி]] - நானே பிரம்மம்.
 # சத்தியம், ஞானம், அனந்தம் பிரம்மம்  (சத்-சித்-அனந்தம்) (சச்சிதானந்தம்) - [[பிரம்மம்]] என்றும் இருப்பது, அறிவு சொரூபமானது, எல்லையற்றது.
 # சர்வம் கலு இதம் பிரம்மம் - இங்கே எல்லாமே பிரம்மம்.
 # ஈசா வாஸ்யம் இதம் சர்வம் -  பிரம்மமே இதன் அனைத்திலும் நிறைந்தது.
 # ’நேதி நேதி’ - (பிரம்மத்திற்கு குணங்கள்) இல்லவே இல்லை.
 #  ’பிரம்மம் சத்யம்; ஜெகத் மித்யா’ - பிரம்மம் நிலையாக இருப்பது (சத்); அழியாதது. ஆனால் பிரபஞ்சம் மற்றும் சீவராசிகள் (ஜெகத்) தோற்றத்திற்கு மட்டுமே உள்ளதன்றி நிலையற்றது (மித்யா).
 
 ==வெளி இணைப்புகள்==
 * [http://www.poornalayam.org/classes-recorded/brahma-sutram/ பிரம்ம சூத்திரம் சொற்பொழிவு தமிழில் கேட்க]
 * [https://archive.org/details/BrahmaSutram பிரம்ம சூத்திரம்] {{த}}
 
 [[பகுப்பு:சமசுகிருத நூல்கள்]]